CELEX: 22013D0142
Language: sk
Date: 2013-07-15 00:00:00
Title: Rozhodnutie Spoločného výboru EHP č. 142/2013 z  15. júla 2013 , ktorým sa mení a dopĺňa príloha IV (Energetika) a príloha XXI (Štatistika) k Dohode o EHP

19.12.2013   
            
            
               SK
            
            
               Úradný vestník Európskej únie
            
            
               L 345/11
            
         ROZHODNUTIE SPOLOČNÉHO VÝBORU EHP
   č. 142/2013
   z 15. júla 2013,
   ktorým sa mení a dopĺňa príloha IV (Energetika) a príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (EÚ) č. 119/2013 z 11. februára 2013, ktorým sa mení a dopĺňa nariadenie (ES) č. 2214/96 o harmonizovaných indexoch spotrebiteľských cien (HICP): prenos a rozširovanie podindexov HICP, pokiaľ ide o tvorbu harmonizovaných indexov spotrebiteľských cien pri stálych daňových sadzbách (1), sa má začleniť do Dohody o EHP.
            
         
               (2)
            
            
               Nariadenie Komisie (EÚ) č. 147/2013 z 13. februára 2013, ktorým sa mení a dopĺňa nariadenie Európskeho parlamentu a Rady (ES) č. 1099/2008 o energetickej štatistike, pokiaľ ide o vykonávanie aktualizácií mesačnej a ročnej energetickej štatistiky (2), sa má začleniť do Dohody o EHP.
            
         
               (3)
            
            
               Nariadením (EÚ) č. 147/2013 sa zrušuje nariadenie Komisie (EÚ) č. 844/2010 (3) začlenené do Dohody o EHP, a preto je potrebné odkaz naň v rámci Dohody o EHP vypustiť.
            
         
               (4)
            
            
               Prílohy IV a XXI k Dohode o EHP by sa preto mali zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Text prvej zarážky [nariadenie Komisie (EÚ) č. 844/2010] v bode 28 [nariadenie Európskeho parlamentu a Rady (ES) č. 1099/2008] v prílohe IV k Dohode o EHP sa nahrádza takto:
   
      „32013 R 0147: nariadenie Komisie (EÚ) č. 147/2013 z 13. februára 2013 (Ú. v. EÚ L 50, 22.2.2013, s. 1).“
   
   Článok 2
   Príloha XXI k Dohode o EHP sa mení takto:
   
               1.
            
            
               V bode 19c [nariadenie Komisie (ES) č. 2214/96] sa dopĺňa táto zarážka:
               
                           „—
                        
                        
                           
                              32013 R 0119: nariadenie Komisie (EÚ) č. 119/2013 z 11. februára 2013 (Ú. v. EÚ L 41, 12.2.2013, s. 1).“
                        
                     
         
               2.
            
            
               Text prvej zarážky [nariadenie Komisie (EÚ) č. 844/2010] v bode 26a [nariadenie Európskeho parlamentu a Rady (ES) č. 1099/2008] sa nahrádza takto:
               „32013 R 0147: nariadenie Komisie (EÚ) č. 147/2013 z 13. februára 2013 (Ú. v. EÚ L 50, 22.2.2013, s. 1).“
            
         Článok 3
   Znenie nariadení (EÚ) č. 119/2013 a (EÚ) č. 147/2013 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 4
   Toto rozhodnutie nadobúda účinnosť 16. júla 2013 pod podmienkou, že boli doručené všetky oznámenia podľa článku 103 ods. 1 Dohody o EHP (4).
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 15. júla 2013
      
         
            Za Spoločný výbor EHP
         
         
            predseda
         
         Thórir IBSEN
      
   
   
      (1)  Ú. v. EÚ L 41, 12.2.2013, s. 1.
   
      (2)  Ú. v. EÚ L 50, 22.2.2013, s. 1.
   
      (3)  Ú. v. EÚ L 258, 30.9.2010, s. 1.
   
      (4)  Ústavné požiadavky neboli oznámené.